CELEX: 32002D0739
Language: bg
Date: 2002-09-03 00:00:00
Title: Решение на Комисията от 3 септември 2002 година за установяване на ревизирани екологични критерии за присъждане на знака за екомаркировка на Общността на боите и лаковете за вътрешно боядисване и за изменение на Решение 1999/10/ЕО (нотифицирано под номер C(2002) 3202)Текст от значение за ЕИП.

Важна правна забележка

|

32002D0739

Официален вестник n° L 236 , 04/09/2002 стр. 0004 - 0009 специално чешко издание глава 15 том 07 стр. 130  - 135 специално испанско издание глава 15 том 07 стр. 130  - 135 специално унгарско издание глава 15 том 07 стр. 130  - 135 специално литвийско издание глава 15 том 07 стр. 130  - 135 LV.ES глава 15 том 07 стр. 130  - 135 MT.ES глава 15 том 07 стр. 130  - 135 PL.ES глава 15 том 07 стр. 130  - 135 SK.ES глава 15 том 07 стр. 130  - 135 специално словенско издание глава 15 том 07 стр. 130  - 135

		20020903Решение на Комисиятаот 3 септември 2002 годиназа установяване на ревизирани екологични критерии за присъждане на знака за екомаркировка на Общността на боите и лаковете за вътрешно боядисване и за изменение на Решение 1999/10/ЕО(нотифицирано под номер C(2002) 3202)(текст от значение за ЕИП)(2002/739/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 4 и член 6, параграф 1 от него,като има предвид, че:(1) По силата на Регламент (ЕО) № 1980/2000 знакът за екомаркировка на Общността може да се присъжда на продукт, притежаващ характеристики, които му позволяват да допринесе значително за подобряване на основните аспекти на околната среда.(2) Регламент (ЕО) № 1980/2000 предвижда да се установят конкретните критерии за екомаркировка по категории продукти.(3) Той предвижда също преразглеждането на критериите за екологичния етикет, както и на свързаните с тях изисквания за оценка и проверка, да се осъществи своевременно преди изтичането на срока на валидност на критериите, определени за всяка категория продукти. Прегледът следва да доведе до предложение за продължаване, отмяна или преразглеждане.(4) Целесъобразно е да се преразгледат екологичните критерии, установени с Решение 1999/10/ЕО на Комисията от 18 декември 1998 г. за установяване на екологичните критерии за присъждане на знака за екомаркировка на Общността на боите и лаковете [2] с цел да се отрази развитието на пазара. Същевременно, срокът на валидност на това решение, продължен с Решение 2001/608/ЕО [3], и определението на категорията продукти, следва да се изменят.(5) Следва да се приеме ново решение на Комисията, което да установи конкретните екологични критерии за тази категория продукти, които да са валидни за срок от пет години.(6) Целесъобразно е новите критерии, установени в настоящото решение, и критериите, установени в Решение 1999/10/ЕО, да са едновременно валидни за период, ограничен до дванадесет месеца, с оглед дружествата, които са получили или са заявили знака за екомаркировка за своите продукти преди датата на прилагане на настоящото решение, да разполагат с достатъчен срок, за да приведат тези продукти в съответствие с новите критерии.(7) Мерките, предвидени в настоящото решение, се основават на проектите за критерии, разработени от Съвета по екомаркировка на Европейския съюз, създаден на основание член 13 от Регламент (ЕО) № 1980/2000.(8) Мерките, предвидени в настоящото решение, са в съответствие със становището на комитета, създаден на основание член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1За да получат знака за екомаркировка на Общността по силата на Регламент (ЕО) № 1980/2000, боите и лаковете трябва да попадат в категорията продукти "бои и лакове за вътрешно боядисване", определена в член 2, и да удовлетворяват екологичните критерии, посочени в приложението към настоящото решение.Член 21. Категорията продукти "бои и лакове за вътрешно боядисване" включва вътрешни декоративни бои и лакове, байцове и сродни продукти в съответствие с параграф 2 за използване от професионални и непрофесионални потребители и които са разработени предимно за вътрешна употреба и се продават като такива.Тази категория продукти включва: подови лакове и бои; продукти, оцветени от дистрибутора по молба на любители или професионалисти декоратори; декоративни бои в течен или пастообразен вид, които могат да бъдат предварително обработени, оцветени или приготвени от производителя, за да посрещнат нуждите на потребителите, включително грундове (и подслоеве) на подобни продуктови системи.2. "Боя" е пигментиран материал за покритие под формата на течност, паста или прах, който след прилагане към субстрат, образува непрозрачно покритие със защитни декоративни или специфични технически свойства."Лак" е прозрачен материал за покритие, който след нанасяне върху субстрат, образува плътен прозрачен слой със защитни, декоративни или специфични технически свойства.След нанасянето им боята или лакът изсъхват, за да образуват плътно, прилепващо и защитно покритие.Декоративните бои и лакове са бои и лакове, които се използват в сгради, както и върху техните дървени части и арматура, с декоративна и защитна цел. Те се прилагат на място. Макар че тяхната основна функция е декоративна, поради своята същност те изпълняват и защитна роля.Байцовете (лазури) са покрития, които създават прозрачен или полупрозрачен слой за декорация и защита на дървото срещу изхабяване и позволяват лесна поддръжка.3. В категорията продукти не влизат следните продукти:а) противокорозионни покрития;б) покрития срещу обрастване на подводната част на кораб;в) продукти за защита на дървото;г) покрития за специална промишлена и професионална употреба, включително високоустойчиви покрития и двукомпонентни продукти;д) специализирани продукти, включително специфични средства против ръжда и грундове с висока проникваща способност;е) фасадни покрития;ж) всеки продукт, който е разработен предимно за външна употреба и се продава като такъв.Член 3Кодовият номер на категорията продукти "бои и лакове за вътрешна употреба", определен за административни цели, е "007".Член 4Член 3 от Решение 1999/10/ЕО се заменя със следния текст:"Член 3Определението на категорията продукти и конкретните екологични критерии, определени за тази категория продукти, са валидни до 31 август 2003 г."Член 5Настоящото решение се прилага от 1 септември 2002 г. до 31 август 2007 г.Производителите на продукти, попадащи в категорията "бои и лакове", на които е присъден знакът за екомаркировка преди 1 септември 2002 г., могат да продължат да го използват до 31 август 2003 г.Производителите на продукти, попадащи в категорията "бои и лакове", които са подали заявление за присъждане на знака за екомаркировка преди 1 септември 2002 г., могат да го получат при условията, предвидени в Решение 1999/10/ЕО. В тези случаи етикетът може да се използва до 31 август 2003 г.Член 6Адресати на настоящото решение са държавите-членки.Съставено в Брюксел на 3 септември 2002 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.[2] ОВ L 5, 9.1.1999 г., стр. 77.[3] ОВ L 214, 8.8.2001 г., стр. 43.--------------------------------------------------20020903ПРИЛОЖЕНИЕОБЩИ ПОЛОЖЕНИЯЦели на критериитеТези критерии целят в частност:- да се насърчава ефективната употреба на продукта и да се намалява количеството отпадъци,- да се намалят рисковете за околната среда и другите рискове (като натрупването на озон в тропосферата), като се намаляват емисиите на разтвори,- да се намали изхвърлянето на токсични или замърсяващи вещества във водите.Критериите са определени на нива, които насърчават присъждането на етикета на боите и лаковете за вътрешна употреба, които имат слабо въздействие върху околната среда.Изисквания за оценка и проверкаКонкретните изисквания за оценка и проверка са посочени за всеки критерий.Когато от заявителя се изисква да представи декларации, документи, анализи, протоколи за изпитвания или други доказателства, удостоверяващи съответствието с критериите, това означава, че тези документи могат да се представят от заявителя и/или, според случая, от неговия доставчик(ци).В зависимост от случая могат да се използват други методи на изпитване, освен посочените за всеки критерий, ако са преценени като равностойност от компетентния орган, който разглежда заявлението.Ако това е необходимо, компетентните органи могат да изискват допълнителни документи и да извършват независими проверки.Препоръчва се на компетентните органи да вземат под внимание прилагането на признати системи за управление на околната среда като EMAS или EN ISO 14001, когато разглеждат молбите и контролират спазването на критериите. (Бележка: прилагането на тези системи на управление не е задължително).КРИТЕРИИ1. Бели пигментиа) Съдържание на бели пигменти (бели неорганични пигменти с коефициент на пречупване над 1,8): боите имат съдържание на бял пигмент по-малко или равно на 38 g на m2 сух слой, с 98 % непрозрачност. Този критерий не се прилага за лаковете и байцовете.Оценка и проверка: Заявителят трябва да представи декларация за неупотреба или да съобщи съдържанието на бели пигменти степента на нанасяне (както е установено в критерий 6, буква а), както и подробно изчисление, показващо, че този критерий е спазен.б) Титанов двуокис: Емисиите и изхвърлянето на отпадъчни вещества от производството на пигменти с титанов двуокис не трябва да превишават следните равнища:- емисии на SOx (изразени като SO2): 300 mg на m2 сух слой (с 98 % непрозрачност),- отпадъчни сулфати: 20 g на m2 сух слой (с 98 % непрозрачност),- отпадъчни хлориди: 5 g, 9 g и 18 g на m2 сух слой (с 98 % непрозрачност) съответно за естествен рутил, изкуствен рутил и шлака.Оценка и проверка: заявителят да представи декларация за неупотреба или документи, посочващи съответните нива на емисии и на изхвърляне на отпадъци за тези параметри, съдържанието на титанов двуокис в продукта, степента на нанасяне (както е установено в критерий 6, буква а), както и подробни изчисления, показващи, че този критерий е спазен.2. Летливи органични съединения (ЛОС)Съдържанието на ЛОС не превишава:- за стенни бои (в съответствие с EN 13300): 30 g/l (без вода),- други бои със степен на нанасяне 15 m2/l най-малко и покривна способност с 98 % непрозрачност: 250 g/l (без вода),- всички останали продукти (включително другите бои, освен стенните, със степен на нанасяне по-малко от 15 m2/l, лаковете, байцовете, подовите покрития и подовите бои, както и сродните продукти): 180 g/l (без вода). В тази връзка "летливо органично вещество" е всяко органично съединение, което при нормални условия на налягане има точка на кипене (или начална точка на кипене) по-малка или равна на 250 °С.Оценка и проверка: Заявителят трябва да представи декларация за съответствие с този критерий. Заявителят трябва да посочи съдържанието на ЛОС за всички продукти. В зависимост от случая се посочва степента на нанасяне (както е установено в критерий 6, буква "а").3. Летливи ароматни въглеводороди (ЛАВ)Съдържанието на ЛАВ не превишава:- за стенни бои (в съответствие с EN 13300): 0,15 % от продукта (m/m),- за всички останали продукти (включително всички бои, лакове, байцове, подови покрития и подови бои и сродни продукти): 0,4 % от продукта (m/m).В тази връзка "летлив ароматен въглеводород" е всеки въглеводород, който при стандартни условия на налягане има точка на кипене по-малка или равна на 250°С и най-малко едно ароматно ядро в своята разгърната структурна формула.Оценка и проверка: Заявителят трябва да представи декларация за съответствие с този критерий. Заявителят посочва съдържанието на ЛАВ във всички продукти.4. Тежки металиСледните тежки метали и техните съединения не могат да се използват като съставки на продукта (като вещество или като част от използван препарат): кадмий, олово, хром VI, живак, арсен.Съставките могат да съдържат следи от тези метали, произтичащи от примеси в суровините.Оценка и проверка: Заявителят трябва да представи декларация за съответствие с този критерий.5. Опасни веществаа) Продукт:Продуктът не се класифицира като много токсичен, токсичен, опасен за околната среда, канцерогенен, токсичен за репродуктивните функции или мутагенен в съответствие с Директива 1999/45/ЕО.Оценка и проверка: Заявителят трябва да представи декларация за съответствие с този критерий, както и списък от съставки и свързаната документация (като фишовете с данни за безопасност и данните за материалите).б) Съставки (много токсични, токсични, канцерогенни, мутагенни или токсични за репродуктивните функции): не може да се използва нито една съставка (вещество или препарат), на която съответства или може да съответства към момента на прилагането една от следните рискови фрази (или съчетание от повече):R23 (токсичен при вдишване)R24 (токсичен при контакт с кожата)R25 (токсичен при поглъщане)R26 (много токсичен при вдишване)R27 (много токсичен при контакт с кожата)R28 (много токсичен при поглъщане)R39 (опасност от много тежки необратими ефекти)R45 (може да предизвика рак)R46 (може да предизвика наследствени генетични увреждания)R48 (опасност от тежки увреждания на здравето чрез продължително излагане на въздействие на веществото)R60 (може да увреди плодовитостта)R61 (може да предизвика увреждане на неродено дете)в съответствие с Директива 67/548/ЕИО на Съвета от 27 юни 1967 г. за сближаване на законовите, подзаконовите и административните разпоредби относно класифицирането, опаковането и етикетирането на опасните вещества и последващите ѝ изменения в съответствие с Директива 1999/45/ЕО на Европейския парламент и на Съвета от 31 май 1999 г. за сближаване на законовите, подзаконовите и административните разпоредби на държавите-членки относно класифицирането, опаковането и етикетирането на опасните ѝ препарати [1] и последващите ѝ изменения. Независимо от това, активните съставки, използвани като консерванти във формулата на боята, и на които съответства една от рисковите фрази R23, R24, R25, R26, R27, R28, R39 или R48 (или съчетания от тези обозначения) могат да се използват до най-много 0,1 % (m/m) от общия състав на боята.Оценка и проверка: Заявителят трябва да представи декларация за спазване на този критерий, както и списък на съставките и свързаната документация (като фишовете с данни за безопасност и данните за материалите).в) Съставки (опасни за околната среда): нито една съставка (вещество или препарат), за която е определена или може да бъде определена към датата на прилагане една от следните рискови фрази (или съчетания от тях):R50 (много токсични за водните организми),R51 (токсични за водни организми),R52 (вредни за водните организми),R53 (може да причини дълготрайни отрицателни въздействия във водната околна среда),в съответствие с Директива 67/548/ЕИО или Директива 1999/45/ЕО, не трябва да превишава 2,5 %от масата на продукта. Общият сбор на всички съставки, на които съответства или може да съответства към момента на прилагането една от следните рискови фрази (или съчетание от тези фрази не трябва да превишава 5 % от масата на продукта.Настоящият критерий не се прилага за амоняка и алкиламина.Този критерий не променя по никакъв начин задължението за спазване на критерий 5, буква а).Оценка и проверка: Заявителят трябва да представи декларация, удостоверяваща спазването на този критерий, както и списък на съставките и свързаната документация (като фишовете с данни за безопасност и данните за материалите).г) Алкилфенолетоксилати (АРЕО): не се използват алкилфенолетоксилати.Оценка и проверка: заявителят трябва да представи декларация за съответствие с този критерий.д) Гликол-етери: не се използва диетилен гликол метил етер (DEGME, CAS 111-77-3).Оценка и проверка: заявителят представя декларация за съответствие с този критерий.е) Изотиазолинонови съединения: съдържанието на изотиазолиноновите съединения в продукта не трябва да превишава 500 ppm. Съдържанието на сместа от 5-хлоро-2-метил-2Н-изотиазол-3-он (ЕО № 247-500-7) и 2-метил-2Н-изотиазол-3-он (ЕО № 220-239-6) (3:1) не трябва да превишава 15 ppm.Оценка и проверка: Заявителят трябва да представи декларация за съответствие с този критерий, като посочи евентуално използваните количества.ж) Формалдехиди: Съдържанието на свободен формалдехид в продукта не трябва да превишава 10 mg/kg. Веществата, които отделят формалдехид, могат да се добавят само в такива количества, че общото съдържание на свободен формалдехид в продукта да не превишава 10 mg/kg.Оценка и проверка: Заявителят трябва да представи декларация за съответствие с този критерий, посочвайки наличните количества (евентуално), измерени чрез Меркоквантовия метод (виж например RAL-UZ 102, допълнение 2). Съдържанието на формалдехид може също да се измери с метода VdL-RL 03 (VdL указание 03) "концентрация на формалдехид в кутията, определена чрез ацетил-ацетоновия метод", в който случай измерената концентрация не трябва да превишава 100 ppm. Могат да се използват други равностойни изпитвания.6. Годност на употребаа) Степен на нанасяне: боите трябва да имат степен на нанасяне (при покривност от 98 %) най-малко 8 m2 на литър продукт.Дебелите декоративни покрития (бои, специално предназначени да образуват триизмерен декоративен ефект и които се характеризират с много дебело покритие) трябва да имат степен на нанасяне 2 m2 на kg продукт.Това изискване не се прилага за лаковете, байцовете, подовите покрития, подовите бои, подслоевете и адхезивните грундове.Оценка и проверка: заявителят и/или неговият доставчик или доставчици трябва да представи отчет за изпитване, основан на метод ISO 6504/1 (бои и лакове — определяне на покривната способност — част 1: метод на Кубелка-Мунк за белите и за светлооцветените бои) или 6504/3 (част 3: определяне на степента на контраст (непрозрачност) на светлооцветените бои при определена степен на нанасяне), или (за боите, специално предназначени да образуват триизмерен ефект и характеризиращи се с много дебело покритие), метода NF T 30073 (или равностоен).б) Устойчивост на мокро търкане: стенните бои (в съответствие с EN 13300), за които е посочено (върху самия продукт или по време на рекламната му кампания), че могат да се измиват или почистват, трябва да имат устойчивост на мокро търкане, измерена съгласно стандарта EN 13300 и EN ISO 11998 от клас 3 или по-висок (не повече от 70 микрона след 200 цикъла). Когато е посочено, че тези бои могат да се почистват с изчеткване, те имат устойчивост на мокро търкане клас 2 или по-висок (не повече от 20 микрона след 200 цикъла).Подовите покрития и подовите бои имат устойчивост на мокро търкане клас 1 (не повече от 5 микрона след 200 цикъла).Оценка и проверка: Заявителят и/или неговият доставчик или доставчици трябва да представи отчет за изпитване, основаващ се на метода EN 13300, използвайки метода EN ISO 11998 (изпитване за годност за почистване и устойчивост на търкане).в) Устойчивост на вода: лаковете, подовите покрития и подовите бои трябва да имат устойчивост на вода, определена от стандарта EN ISO 2812-1 метод 2, така че след 24-часово въздействие на вода и 16-часово възстановяване да няма промяна на блясъка или цвета.Оценка и проверка: заявителят и/или неговият доставчик или доставчици трябва да представи отчет за изпитване, основаващ се на ISO 2812/1 метод 2 (бои и лакове — определяне на устойчивостта на течности — част I: общи методи).г) Адхезия: подовите покрития, подовите бои и подслоевете трябва да получат най-малко 2 на изпитването EN 2409 за адхезия.Оценка и проверка: заявителят и/или неговият доставчик или доставчици трябва да представи отчет за изпитване, съставен с помощта на метода EN ISO 2409.д) Издраскваемост : подовите покрития и подовите бои трябва да имат устойчивост на мокро търкане клас 1 в съответствие със стандарта EN 13300 (не повече от 5 микрона след 200 цикъла).Оценка и проверка: заявителят и/или неговият доставчик или доставчици трябва да представи отчет за изпитване, удостоверяващ спазването на този критерий, използвайки метода, установен в EN 13300 (EN ISO 7784).7. Информация за потребителяСледната информация трябва да е дадена върху опаковката или да е приложена към опаковката:- употребата, субстратът и условията за употреба на продукта, за които е предназначен продуктът. Става въпрос, в частност, за съвети относно подготвителната работа и т.н., например, правилната подготовка на субстрата, съвети за външна употреба (според случая) или температурата,- препоръки за почистване на уредите и подходящото управление на отпадъците (с оглед да се намали замърсяването на водата). Тези препоръки са съобразени с въпросните вид продукт и сфера на приложението му и могат евентуално да са съпътствани от пиктограми,- препоръки относно условията за съхранение на продукта след отваряне (с оглед да се намалят твърдите отпадъци), включващи, според случая, съвети за безопасност,- препоръки за превантивните мерки за безопасност за бояджията, в частност в случай на работа в затворени помещения или с бои с висока плътност от клас 2. Следният текст (или равностоен) трябва да фигурира върху опаковката или да е приложен към нея:"За повече информация относно основанията, поради които на този продукт е присъден знака за екомаркировка, моля, посетете страницата в Интернет:"Оценка и проверка: Заявителят трябва да представи при подаването на заявлението мостра от опаковката на продукта, както и декларация за съответствие с този критерий.8. Информация върху екомаркировкатаКлетка 2 на екомаркировката трябва да съдържа следния текст:"добри резултати за вътрешна употребаограничено съдържание на опасни веществаниско съдържание на разтворители".Оценка и проверка: Заявителят трябва да представи мостра от опаковката на продукта, върху която е поставен етикетът, както и декларация за съответствие с този критерий.[1] ОВ L 200, 30.7.1999 г., стр. 1.--------------------------------------------------